b'\n_START_ARTICLE_\nS\xc3\xb8rlandet sykehus Arendal\n_START_PARAGRAPH_\nS\xc3\xb8rlandet sykehus Arendal er et av de tre hovedsykehusene innenfor S\xc3\xb8rlandet sykehus, og er regionssykehus for Agder-fylkene. Sykehuset ligger p\xc3\xa5 Kloppene i Arendal i Aust-Agder.\n_START_SECTION_\nHistorie\n_START_PARAGRAPH_\nArendals f\xc3\xb8rste sykehus ble bygget p\xc3\xa5 1750-tallet, 1945 men bygningen ble revet da Trefoldighetskirken ble bygget p\xc3\xa5 1880-tallet. Sykehuset ble flyttet til Neset hvor \xc2\xabArendals Arbeids- og Pleiehjem\xc2\xbb l\xc3\xa5 siden det ble opprettet i 1795. Nedenes amtsting vedtok i 1915 \xc3\xa5 bygge nytt sykehus i Arendal p\xc3\xa5 Kloppene, sykehuset fikk navnet \xc2\xabAust-Agder og Arendals sykehus\xc2\xbb, og ble fullf\xc3\xb8rt h\xc3\xb8sten 1920 og var bygget for 100 pasienter og hadde 44 ansatte, deriblant tre leger og 22 sykes\xc3\xb8stre. Sykehuset hadde da et \xc3\xa5rsregnskap p\xc3\xa5 199 649 kr. Pasienter fra det f\xc3\xb8rste sykehuset ble overf\xc3\xb8rt samme \xc3\xa5r. Allerede i 1940 var kapasiteten ved sykehuset overskredet med 50 prosent. Ny fl\xc3\xb8y ble bygget i 1944, og stadig flere fl\xc3\xb8yer ble bygget de neste ti-\xc3\xa5rene. I 1945 var det 130 ansatte, deriblant 11 leger og 74 sykepleiere ved sykehuset, og \xc3\xa5rsregnskapet var p\xc3\xa5 924 522 kroner. De f\xc3\xb8rste 25 \xc3\xa5rene var det registrert over en million ligged\xc3\xb8gn, omtrent 43 750 pasienter og omtrent 15 000 operasjoner. Sykehuset skiftet ogs\xc3\xa5 ettervert navn til \xc2\xabAust-Agder sentralsykehus Arendal\xc2\xbb (ASA). I 1999 ble det opprinnelige bygget revet og ny fl\xc3\xb8y p\xc3\xa5begynt, tross mange protester.\n_START_SECTION_\nDagens sykehus\n_START_PARAGRAPH_\nDet finnes f\xc3\xb8deklinikk, psykiatrisk d\xc3\xb8gnbehandling, rusomsorg og avhengighetsbehandling, og ambulansestasjon, samt klinikk for psykisk helsepsykiatri og avhengighetsbehandling med d\xc3\xb8gnpsykiatrisk behandling for voksne._NEWLINE_Det har v\xc3\xa6rt stor debatt ang flytting av tjenester ved sykehuset i Arendal til Kristiansand, og frykt for at det tilslutt vil f\xc3\xb8re til en om sammensl\xc3\xa5ing av sykehusene i Arendal og Kristiansand til ett stort regionsykehus i Kristiansand. Motstanden har v\xc3\xa6rt sterk i Arendal og omegn, da man frykter for at dette skal g\xc3\xa5 utover liv og helse for innbyggerne. Stiftelsen \xc2\xabS\xc3\xb8rlandet Sykehus Arendal i v\xc3\xa5re hjerter\xc2\xbb ble opprettet i 1999 for \xc3\xa5 holde p\xc3\xa5 og styrke tjenestene ved sykehuset. Det har v\xc3\xa6rt arrangert flere fakkeltog og folkem\xc3\xb8ter, med resultat i at den \xc3\xb8yeblikkelige hjelpefunksjonen ved barneavdelingen ikke ble flyttet._NEWLINE_I 2012 ble det besluttet at alle pasienter p\xc3\xa5 S\xc3\xb8rlandet som skal opereres for kreft i nyrene eller i prostata m\xc3\xa5 f\xc3\xa5 dette utf\xc3\xb8rt i Kristiansand, istedenfor i Arendal som tidligere.\n_START_SECTION_\nKulturminne fra 1900-tallet\n_START_PARAGRAPH_\nEksteri\xc3\xb8rer og deler av omkringliggende parkanlegg ved S\xc3\xb8rlandet sykehus Aredal ble i 2012 fredet av Riksantikvaren etter Lov om kulturminner. Gjennom prosjektet Statens kulturhistoriske eiendommer utarbeider alle statlige sektorer landsverneplaner , oversikt over de enkelte sektorers verneverdige eiendommer og historikk. Et utvalg av disse er fredet. Fredningene skal sikre oss en viss grad av historisk dokumentasjon, men de skal ikke komme i konflikt med normal drift og utnyttelse eller videreutvikling av helseforetakene, if\xc3\xb8lge Riksantikvaren i sakens nyhetsmeldingen._NEWLINE_Fredningen omfatter bygningene med eksteri\xc3\xb8r og utvalgte deler av interi\xc3\xb8r og_NEWLINE_utomhusomr\xc3\xa5der. Fredningen skal sikre bygningene og deres innbyrdes sammenheng samt kulturhistoriske verdier knyttet til anlegget som helhet. Form\xc3\xa5let er \xc3\xa5 bevare Arendal sykehus som arkitektur- og helsehistorisk viktig eksempel p\xc3\xa5 sykehus bygget ut etappevis gjennom siste halvdel av 20. \xc3\xa5rhundre. Fredningen skal sikre sykehusets arkitektur, uteomr\xc3\xa5der og utvalgte deler av interi\xc3\xb8r. Arendal sykehus er et sv\xc3\xa6rt viktig arkitektur- og helsehistorisk eksempel p\xc3\xa5 sykehuskompleks fra perioden 1958-2001, tegnet av ett av landets ledende arkitektkontorer innenfor helsebyggeriet etter krigen. Sykehuset er helhetlig planlagt og bygget ut etappevis gjennom 50 \xc3\xa5r og representerer slik_NEWLINE_en egen retning i norsk sykehusarkitektur i siste halvdel av 20. \xc3\xa5rhundre.  Materialbehandling og utf\xc3\xb8relse vitner om h\xc3\xb8y kvalitet og bevisst formgivning i eksteri\xc3\xb8r, interi\xc3\xb8r og uteomr\xc3\xa5de.'